# Recueil général et complet des fabliaux des 13e et 14e siècles/LXIV
### LXIV DES .III. MESCHINES

1 Or escoutez une aventure Et puis si en dites droiture. A Brilli ot ja .III. meschines, Ne sai comme eles erent fines, 5Ne sai s’erent sages ou foies, Mès mout hantoient ces caroles, Et volentiers se cointissoient A lor pooir et s’acesmoient. L’une ert Brunatin apelée, 10L’autre Agace, l’autre Suerée. .I. jor tindrent lor parlement D’atruper lor acesmement Por une grant place aramie Qui fu criée et aatie 15De Boudet et de Jovincel, En ces chans vers Buesemoncel. « Certes, » dit Suerée à Agace, « Tel poudre sai, qui en sa face L’auroit mise .I. poi destrempée, 20Que tantost seroit colorée :
Si lo que nous querre Talon, Quar, se le sanc ert el talon, Sel feroit ele amont venir, Et le vis vermeil devenir ; 25Si l’a à Roem .I. mercier. — Mès atant poons bien marchier, Qu’il n’a el monde si très fine, » Dist Brunatin, l’autre meschine, « Et j’ai .III. sous à vous prester : 30Si vous alez tost aprester Et metez errant à la voie. » Suerete a prise la monoie, Si s’est vers Roem esmeüe. Atout la poudre est revenue 35A ses .II. compaingnes qu’el trueve. Si commencierent la bone oevre, Le jor que la place dut estre, A la luor de la fenestre D’une chambrete où els s’assistrent, 40Dedenz .I. test la poudre mistrent. Dist Suerée : « Diex nous i vaille ! Mès sachiez, il covient sanz faille Que o pissat soit destrempée. Je ne sui mie reposée, 45Si me dueil de l’errer encore : Si me covient reposer ore, Mès fetes, et j’esgarderai. » Dist Agace : « Et je pisserai Ou test et ferai mon orine. » 50Dist Brunatin : « Bele cousine,
Et je tendrai bien atiriez Le test quanque vous pisserez. » Lors li tint desouz et i garde Et i prist au plus que pot garde. 55Por miex esgarder el se plie, Mès Agace ne pissast mie Se l’en la deüst escorcier, N’i pissast el sanz esforcier, Mès ele i a mise sa force ; 60En ce que Agace s’esforce, Et .I. trés grant pet li eschape, Por neent deüst taillier chape : Pet fist du cul et poudre vole. « Qu’est ce deable, pute fole ? » 65Dist Brunatin, « que as tu fet ? Certes vez ci vilain mesfet : Toute a nostre poudre souflée, Ele m’est dusqu’es iex volée, Si m’a enfumée trestoute. 70Que passion et male goute Te puisse ore en tes iex descendre ! Ça, mes .III. sous, tu les dois rendre, Jes aurai par sainte Marie. » — Dist Agace : « Je nel di mie 75Que je les vous rende par droit. Que ne tenistes pas à droit Le test que tenir deviiez En droit le con, et l’aviiez En droit le cul, si mesfeïtes 80Que la poudre nous en tolistes :
Et quant ele est par vous cheüe, Je di qu’ele est vostre perdue : Si covient que vous la rendez. » Dist Brunatin : « Or entendez, 85Vostre cul est si près du con Que il n’est sages ne bricon Qui i veïst à paine marche, Ce samble le cop d’une hache Qui à .I. roont trou s’aboute, 90Et vez ci ma reson trestoute : Comment que je le test tenisse, Jamès la poudre ne perdisse Se ne fust vostre souflerie, Et quant vous l’avez hors jalie, 95Je di que vous la devez rendre. — S’en oserai bien droit atendre Et en romanz et en latin. — Bien puet estre, » dist Brunatin, « Mès quant vous ice saviiez 100Que vous au pissier poirriiez. Que doit que vous ne le deïstes ? Si fussiez du domage quites. S’eüssiez dit vostre maniere J’eüsse tret le test arriere, 105Mès vous nous avez deceües Et toutes nos colors perdues. Et vilainement hors souflées : S’en devez rendre les denrées. — Cest contens n’est ne bon ne gent : 110Metons nous en sus bone gent. »
Dist Brunatin : « Jel lo bien certes, Et qui devra rendre les pertes. » Ainsi ont la chose atirée. « Damoisele, » ce dist Suerée, 115« Que Diex vous doinst male semaine ! Laquele me rendra ma paine Des colors que j’ai aportées Que vous avez au cul souflées ? — Qui perdra, rende les domages, » 120Font eles, « et prenez bons gages De chascune, c’est bien reson, Tant que cest afere apelon. » Si firent comme oï avez. ﻿Seignors et dames qui savez. 125De droit jugiez sanz delaier Qui doit ceste poudre paier, Cele qui tint le test en l’uevre, Ou cele qui soufla deseure. Mout est de gent, qoi que nus die, 130Qui bien ne pisseroient mie En nul leu que il ne peïssent ; Et puis après ice si pissent, Si ra grant force en test tenir En droit le con sanz avenir 136En droit le cul, ce n’est pas fable : Or en dites droit couvenable.
* ↑ LXIV. — Des .III. Meschines, p. 76. Publié par Barbazan, III, 142, et par Méon, III, 446-451.
* ↑ Vers 3 — « Brilli », que nous n’avons pu identifier, est certainement tout près de Rouen, comme le prouve la facilité avec laquelle une des meschines se rend à la grande ville et en revient.
* ↑ 15 — Ces noms de trouvères nous sont inconnus.
* ↑ 16 — « Buesemoncel ». Nous ne pouvons identifier ce nom de lieu, non plus que Brilli.
* ↑ 100 — * pissier ; ms., pissiez.